b'\n_START_ARTICLE_\nFernandel\n_START_SECTION_\nBiografia\n_START_PARAGRAPH_\nEl 1930, Fernandel va apar\xc3\xa8ixer a la primera pel\xc2\xb7l\xc3\xadcula i seguidament esdevingu\xc3\xa9 el principal actor c\xc3\xb2mic de Fran\xc3\xa7a. La traject\xc3\xb2ria d\'actor va durar uns quaranta anys. Fernandel estava orgull\xc3\xb3s de la cara de cavall i les dents grosses que donaven un car\xc3\xa0cter inconfusible a la seva fa\xc3\xa7 quan reia o s\'enutjava._NEWLINE_El paper de Fernandel que m\xc3\xa9s el caracteritzava i que m\xc3\xa9s va agradar al p\xc3\xbablic fou la representaci\xc3\xb3 de la figura de l\'irascible capell\xc3\xa0 d\'un poble d\'It\xc3\xa0lia que sempre s\'enfrontava amb el conseller en cap comunista a la s\xc3\xa8rie de films Don Camillo. _NEWLINE_Fernandel va actuar amb altres comediants famosos, com Bourvil ("La cuisine au Beurre") i tamb\xc3\xa9 va coproduir algunes de les seves pel\xc2\xb7l\xc3\xadcules._NEWLINE_Cap al final de la seva carrera activa Fernandel va apar\xc3\xa8ixer en alguna pel\xc2\xb7l\xc3\xadcula de Hollywood. L\'any 1956 va participar amb David Niven a Around the World in Eighty Days (El tomb del m\xc3\xb3n en 80 dies) en el paper de xofer. En acabat va actuar tamb\xc3\xa9 amb Bob Hope i Anita Ekberg a la com\xc3\xa8dia Vacances a Par\xc3\xads._NEWLINE_Fernandel va morir de c\xc3\xa0ncer de pulm\xc3\xb3 i \xc3\xa9s enterrat al cementiri de Passy a Par\xc3\xads.'